-รอบแรก ประจำเดือนมาวันที่ 19/7/64-รอบสอง มาวันที่ 1/8/64-รอบสาม มาวันที่ 12/8/64*ตกใจมากคะ ไม่เคยเป็นแบบนี้ เพิ่งเป็นครั้งแรกไม่ได้ทานยาทุกชนิดคะ ไม่มีโรคประจำตัว
สวัสดีค่ะ daow12345,หากประจำเดือนมาวันที่ 19 ก.ค. แล้วมาอีกครั้งวันที่ 1 ส.ค. และ 12 ส.ค. เท่ากับมีระยะห่างที่ 12 และ 11 วัน ถือว่ามีระยะห่างระหว่างรอบประจำเดือนที่สั้นผิดปกติ ดังนั้น เลือดที่ออก จึงอาจเกิดจาก1. เลือดที่ออกในวันที่ 1 ส.ค. หากมีปริมาณเพียงเล็กน้อย และออกเพียงแค่ 1 วัน อาจเป็นเลือดช่วงไข่ตกได้ ส่วนเลือดที่ออกในวันที่ 19 ก.ค. และ 12 ส.ค. หากมีปริมาณพอสมควร ก็ถือเป็นประจำเดือน ดังนั้น ก็ไม่ได้ถือว่าผิดปกติอะไร2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกไม่ใช่ประจำเดือน3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีภาวะไทรอยด์ฮอร์โมนผิดปกติ6. การผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม้ได้มีเพศสัมพันธ์ และเลือดที่ออกในทั้ง 3 ครั้งนั้น มีปริมาณมากพอสมควร และยังคงมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ